บรรพชาสามเณร
2018-04-01 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
กำหนดการ
๐๘.๓๐ น. ปลงผมนาค
๑๐.๓๐ น. พิธีขอขมา
๑๑.๐๐ น. รับประทานอาหาร
๑๒.๐๐ น. เวียนรอบอุโบสถ เข้าพิธีบรรพชาเป็นสามเณร

บรรพชาอุปสมบทหมู่พระภิกษุใหม่
2018-07-21 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
วันเสาร์ที่ ๒๑ กรกฎาคม ๒๕๖๑
ขอเชิญชวนศิษยานุศิษย์ร่วมงาน
บรรพชาอุปสมบทที่โบสถ์วัดอัมพวัน
อ.พรหมบุรี จ.สิงห์บุรี
กำหนดการ
๘.๐๐ น.ปลงผมนาค
๙.๓๐ น.พิธีขอขมาพ่อแม่นาค
๑๑.๓๐ น.เวียนนาครอบโบสถ์
๑๒.๓๐ น.เริ่มพิธีบรรพชาอุปสมบท
๑๕.๐๐ น.เสร็จพิธี
หมายเหตุ :
ท่านใดต้องการบรรพชาอุปสมบท
ถวายกุศลแด่หลวงพ่อจรัญ ฐิตธัมโม
และในหลวง ร.๙ สมัครได้ที่พระครูสังฆรักษ์ธเนศ (งดโทรสมัครทุกกรณี)

เปิดรับสมัคร โครงการบรรพชาสามเณร รุ่น ๒ วัดอัมพวัน
2019-01-01 - 2019-03-21 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
เป็นโครงการบรรพชาสามเณรที่มุ่งเน้นการปฏิบัติธรรมตามแนวสติปัฏฐาน ๔ ตามแนวพระเดชพระคุณหลวงพ่อพระธรรมสิงหบุราจารย์ (จรัญ ฐิตธมฺโม) แนะนำสั่งสอนไว้ ผู้เข้าร่วมโครงการต้องผ่านการเตรียมความพร้อมและคัดเลือกโดยการสอบนั่งสมาธิ นั่งคุกเข่าสวดมนต์ ความอดทน ความตั้งใจ ความมีระเบียบ เป็นเวลาทั้งหมด ๗ วัน ก่อนบรรพชาและบรรพชาเป็นสามเณรที่เคร่งครัดในศีล มีจริยาวัตรที่เรียบร้อย ณ วัดอัมพวัน
จ.สิงห์บุรี อีกเป็นระยะเวลา ๔ สัปดาห์
ศึกษารายละเอียดเพิ่มเติม และสมัครได้ตามลิงค์ด้านล่างนี้
https://goo.gl/J2yrjy

วันคล้ายวันมรณภาพครบรอบ ๓ ปี
2019-01-25
ขอเรียนเชิญท่านสาธุชนทุกๆ ท่าน และศิษยานุศิษย์ในพระเดชพระคุณพระธรรมสิงหบุราจารย์(หลวงพ่อจรัญ ฐิตธมฺโม) ร่วมงานพิธีบำเพ็ญกุศลครบรอบ ๓ ปี กับการจากไปของพระเดชพระคุณหลวงพ่อ เพื่อแสดงความนอบน้อมกตัญญู ระลึกถึงความดีและพระคุณที่พระเดชพระคุณหลวงพ่อได้มีแต่เราท่านทั้งหลาย..
โดยทางวัดอัมพวันจะจัดงานพิธีบำเพ็ญกุศลในวันพุธที่ ๒๕ มกราคม ๒๕๖๒ ซึ่งเป็นวันครบรอบ ๓ ปีในการจากไป โดยได้อาราธนานิมนต์พระสงฆ์ทรงสมณะศักดิ์มาแสดงธรรมเทศนา ๑ กัณฑ์และสวดพุทธมนต์อีก ๑๐ รูป โดยเริ่มพิธีตั้งแต่เวลา ๐๙.๐๐ น. และได้รับเมตตาจากท่านเจ้าประคุณสมเด็จพุฒชินวงศ์ กรรมการมหาเถระสมาคม เจ้าคณะใหญ่หนกลาง เจ้าอาวาสวัดพิชัยญาติการาม เป็นประธานในพิธี
ร่วมกันประชาสัมพันธ์เพื่อมาร่วมงานด้วยความพร้อมเพียงและแสดงออกซึงความกตัญญูกตเวฑิตา ถวายเป็นกุศลแด่หลวงพ่อของเรา

บรรพชาอุปสมบทหมู่พระภิกษุใหม่
2019-02-23 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
วันเสาร์ที่ ๒๓ กุมภาพันธ์ ๒๕๖๒ ขอเรียนเชิญสาธุชนทุกท่าน ร่วมอนุโมทนาบุญ และร่วมงาน บรรพชาอุปสมบทหมู่พระภิกษุใหม่ เพื่อถวายเป็นอาจาริยบูชาแด่พระเดชพระคุณหลวงพ่อจรัญ และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
บรรพชาอุปสมบท ณ อุโบสถวัดอัมพวัน จังหวัดสิงห์บุรี เริ่มตั้งแต่เวลาประมาณ ๐๘.๐๐ น.(ปลงผมนาค) ๑๒.๐๐ น. (เข้าพิธีในอุโบสถ)
(หมายเหตุ..พระภิกษุที่บวชวัดอัมพวัน ต้องบวชปฏิบัติกรรมฐานและศึกษาข้อวัตร อย่างน้อย ๑ เดือน)

วันมอบตัวบุตรหลานโครงการสามเณรวัดอัมพวัน
2019-03-24 08:00 - 12:00 (Asia/Bangkok) | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
ท่านสามารถนำบุตรมามอบตัวได้ตั้งแต่เวลา ๘.๐๐ น. ถึงเวลา ๑๒.๐๐ น. ของวันที่ ๒๔ มีนาคม พ.ศ.๒๕๖๒ โดยท่านจะต้องเตรียมเอกสารมาด้วย ดังนี้

สำเนาบัตรประชาชน (ทั้งของผู้สมัครและผู้ปกครอง)
ใบรับรองแพทย์ไม่เกิน ๑๕ วัน (จากโรงพยาบาลเท่านั้น)

ไม่เป็นโรคติดต่อ และอาการจิตประสาท
ไม่เป็นวัณโรคในระยะอันตราย
ไม่เป็นโรคเรื้อน
ไม่ติดยาเสพติดให้โทษ
ไม่มีเชื้อ HIV (มีใบตรวจเลือด)
ไม่เป็นโรคประจำตัวที่ร้ายแรง เช่น โรคพุ่มพวง ฯลฯ

บรรพชาสามเณรวัดอัมพวัน รุ่นที่ ๒
2019-03-31 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
เวลา 8.00 น. ปลงผม
เวลา 9.30 น. ขอขมา
เวลา 12.00 น. เวียนรอบโบสถ์
เวลา 13.00 น. บรรพชา

งานหล่อพระประธานพระเจดีย์ฯ
2019-04-21 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
วัดอัมพวัน จังหวัดสิงห์บุรี ขอเรียนเชิญท่านสาธุชน ร่วมอนุโมทนาบุญและร่วมงานในพิธีเททองหล่อหลวงพ่อเพ็ชร เพื่อเป็นพระประธานประจำพระเจดีย์ธรรมสิงหบุราจริยานุสรณ์ และหล่อรูปเหมือนหลวงพ่อดำ (พระในป่า) ในวันอาทิตย์ที่ ๒๑ เมษายน พ.ศ. ๒๕๖๒ ณ บริเวณพระเจดีย์ธรรมสิงหบุราจริยานุสรณ์ วัดอัมพวัน จังหวัดสิงห์บุรี เริ่มพิธีตั้งแต่เวลา ๑๓.๐๐ น. เป็นต้นไป
หากท่านสนใจร่วมทำบุญสามารถติดต่อได้ที่กองอำนวยการ ณ ศาลา ร.๕ เท่าโดยจะรับบริจาคเป็นปัจจัย ทองคำ นาค เงิน เท่านั้น (ไม่รับแหวนทุกชนิด)
*ในวันงานพิธีทางวัดอัมพวันไม่อนุญาตให้ผู้ไม่มีส่วนเกี่ยวข้อง หรือบุคคลใด ๆ นำสิ่งของหรือวัตถุ ใส่ในเบ้าหลอม ยกเว้นเจ้าหน้าที่ที่ได้รับอนุญาตจากทางวัดเท่านั้น

บรรพชาอุปสมบทหมู่พระภิกษุใหม่
2019-05-12
วันเสาร์ที่ ๑๒ พฤษภาคม ๒๕๖๒ ขอเรียนเชิญสาธุชนทุกท่าน ร่วมอนุโมทนาบุญ และร่วมงาน บรรพชาอุปสมบทหมู่พระภิกษุใหม่ เพื่อถวายเป็นอาจาริยบูชาแด่พระเดชพระคุณหลวงพ่อจรัญ และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
บรรพชาอุปสมบท ณ อุโบสถวัดอัมพวัน จังหวัดสิงห์บุรี เริ่มตั้งแต่เวลาประมาณ ๐๘.๐๐ น.(ปลงผมนาค) ๑๒.๐๐ น. (เข้าพิธีในอุโบสถ)
(หมายเหตุ..พระภิกษุที่บวชวัดอัมพวัน ต้องบวชปฏิบัติกรรมฐานและศึกษาข้อวัตร อย่างน้อย ๑ เดือน)

พิธียกมงกุฎครอบหยาดน้ำค้างยอดพระเจดีย์
2019-07-07 13:00 - 16:00 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
วัดอัมพวัน จังหวัดสิงห์บุรี ขอเรียนเชิญท่านสาธุชน ร่วมอนุโมทนาบุญและร่วมงานในพิธียกมงกุฎ ครอบหยาดน้ำค้าง ยอดพระเจดีย์ธรรมสิงหบุราจาริยานุสรณ์ ในวันอาทิตย์ที่ ๗ กรกฏาคม พ.ศ. ๒๕๖๒ ณ บริเวณพระเจดีย์ธรรมสิงหบุราจริยานุสรณ์ วัดอัมพวัน จังหวัดสิงห์บุรี เริ่มพิธีตั้งแต่เวลา ๑๓.๐๐ น. เป็นต้นไป
เจ้าประคุณสมเด็จพระพุทธชินวงศ์ กรรมการมหาเถรสมาคม เจ้าคณะใหญ่หนกลาง เจ้าอาวาสวัดพิชยญาติการามวรวิหาร เมตตาเป็นประธานฝ่ายสงฆ์
ติดต่อสอบถามรายละเอียดเพิ่มเติมได้ที่กองอำนวยการบำเพ็ญกุศลฯ ศาลา ร.๕ วัดอัมพวัน
ขออนุโมทนาบุญกับทุกท่าน

บรรพชาอุปสมบทหมู่พระภิกษุใหม่
2019-07-13 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
วันเสาร์ที่ ๑๓ กรกฎาคม ๒๕๖๒ ขอเรียนเชิญสาธุชนทุกท่าน ร่วมอนุโมทนาบุญ และร่วมงาน บรรพชาอุปสมบทหมู่พระภิกษุใหม่ เพื่อถวายเป็นอาจาริยบูชาแด่พระเดชพระคุณหลวงพ่อจรัญ และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
บรรพชาอุปสมบท ณ อุโบสถวัดอัมพวัน จังหวัดสิงห์บุรี เริ่มตั้งแต่เวลาประมาณ ๐๘.๐๐ น.(ปลงผมนาค) ๑๒.๐๐ น. (เข้าพิธีในอุโบสถ)
(หมายเหตุ..พระภิกษุที่บวชวัดอัมพวัน ต้องบวชปฏิบัติกรรมฐานและศึกษาข้อวัตร อย่างน้อย ๑ เดือน)
*บวชรุ่นนี้ต้องเข้าพรรษาเท่านั้น

เปิดรับสมัครโครงการอริยมรรค รุ่นที่ ๕ และ ๖
2019-08-01 - 2019-08-02
เนื่องจากวัดอัมพวัน เป็นสถานปฏิบัติธรรมที่มีผู้เข้ารับการปฏิบัติเป็นจำนวนมากโดยเฉพาะผู้ปฏิบัติธรรมทั่วไป อีกทั้งยังมีโครงการอบรมจากคณะหน่วยงาน นักเรียนนักศึกษาต่างๆ แต่ยังไม่มีโครงการอบรมของทางวัดโดยตรง กระผมพระวุทธเนตร สนฺตกาโย จึงขออนุญาตจัดโครงการปฏิบัติธรรมที่เป็นของทางวัด เพื่อส่งเสริมความต่อเนื่อง และความเข้าใจในการปฏิบัติ โดยใช้ชื่อว่า โครงการปฏิบัติธรรม “อริยมรรค” มีความหมายว่า “ทางดำเนินอันประเสริฐ” โดยจะเน้นถึงเรื่องการปฏิบัติ เพื่อให้โยมได้ใช้เวลาในการเข้าร่วมโครงการได้อย่างมีประโยชน์ที่สุด และจะใช้เวลาในการจัดโครงการ ๑๐ วัน รับสมัครผู้เข้าอบรมที่เคยผ่านการปฏิบัติพื้นฐานของวัดมาแล้วไม่เกิน ๒๐๐ คน โดยไม่เก็บค่าใช้จ่ายในการเข้าอบรมใด ๆ ทั้งสิ้น
*เปิดรับสมัครผ่านระบบออนไลน์ตั้งแต่วันที่ ๑ สิงหาคม พ.ศ. ๒๕๖๒ เป็นต้นไป
ไปหน้าสมัคร

บรรพชาอุปสมบทหมู่พระภิกษุใหม่
2019-12-29
วันเสาร์ที่ ๒๙ ธันวาคม ๒๕๖๒ ขอเรียนเชิญสาธุชนทุกท่าน ร่วมอนุโมทนาบุญ และร่วมงาน บรรพชาอุปสมบทหมู่พระภิกษุใหม่ เพื่อถวายเป็นอาจาริยบูชาแด่พระเดชพระคุณหลวงพ่อจรัญ และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
บรรพชาอุปสมบท ณ อุโบสถวัดอัมพวัน จังหวัดสิงห์บุรี เริ่มตั้งแต่เวลาประมาณ ๐๘.๐๐ น.(ปลงผมนาค) ๑๒.๐๐ น. (เข้าพิธีในอุโบสถ)
(หมายเหตุ..พระภิกษุที่บวชวัดอัมพวัน ต้องบวชปฏิบัติกรรมฐานและศึกษาข้อวัตร อย่างน้อย ๑ เดือน)

บรรพชาอุปสมบทหมู่พระภิกษุใหม่
2020-11-07 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
วันเสาร์ที่ ๗ พฤศจิกายน พ.ศ.๒๕๖๓ ขอเรียนเชิญสาธุชนทุกท่าน ร่วมอนุโมทนาบุญ และร่วมงาน บรรพชาอุปสมบทหมู่พระภิกษุใหม่
บรรพชาอุปสมบท ณ อุโบสถวัดอัมพวัน จังหวัดสิงห์บุรี เริ่มตั้งแต่เวลาประมาณ ๐๘.๐๐ น.(ปลงผมนาค) ๑๒.๐๐ น. (เข้าพิธีในอุโบสถ)
(หมายเหตุ..พระภิกษุที่บวชวัดอัมพวัน ต้องบวชปฏิบัติกรรมฐานและศึกษาข้อวัตร อย่างน้อย ๑ เดือน)

กฐินศูนย์เวฬุวัน
2023-11-11 12:30 - 15:00 | ศูนย์ปฏิบัติธรรมสวนเวฬุวัน, ศูนย์ปฏิบัติธรรมสวนเวฬุวัน, 6 หมู่ 15 ต.บ้านค้อ อ.เมือง, ขอนแก่น, 40000, Thailand

วันคล้ายวันเกิดพระธรรมสิงหบุราจารย์
2024-08-15 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
๑๕ สิงหาคม วันคล้ายวันเกิด..แม้กายแห่งพระเดชพระคุณหลวงพ่อจะสลายแต่หัวใจแห่งธรรมะและแนวทางประพฤติปฏิบัติของท่านยังคงอยู่คู่พระพุทธศาสนาตลอดกาลนาน..
พวกเราจะไม่ลืมในความดีและธรรมะที่หลวงพ่อฝากไว้ วันคล้ายวันเกิดของพระเดชพระคุณหลวงพ่อก็เช่นกัน..จะยังคงรักษาไว้เพื่อระลึกถึง “หลวงพ่อของเรา” จะรวมกันจัดงานบุญในวันคล้ายวันเกิดถวายแด่หลวงพ่อสืบไป..
ในการนี้จึงขอเรียนเชิญศิษยานุศิษย์ทุกๆ ท่านร่วมจิตร่วมใจ ระลึกถึงพระเดชพระคุณหลวงพ่อ ร่วมงานในวันคล้ายวันเกิด ๑๕ สิงหาคม โดยจัดพิธีทำบุญเหมือนเช่นที่พระเดชพระคุณหลวงพ่อยังคงอยู่ ได้อาราธนานิมนต์พระเถรานุเถระ มาเจริญพุทธมนต์ โดยปีนี้จะจัดงานที่ ศาลากรศรีทิพา (ศาลา ร.๕)

เทศน์มหาชาติ
2024-10-02 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
ขอเชิญท่านสาธุชนทุกท่าน ร่วมรับฟังเทศน์มหาชาติ มหาเวสสันดรชาดก ณ ศาลาสุธรรมภาวนา วัดอัมพวัน เริ่มตั้งแต่เวลาประมาณ ๖.๐๐ น. เป็นต้นไป
ลำดับกัณฑ์เทศมหาชาติ
กัณฑ์ที่ ๑ กัณฑ์ทศพร ๑๙ คาถา
กัณฑ์ที่ ๒ กัณฑ์หิมพานต์ ๑๓๗ คาถา
กัณฑ์ที่ ๓ กัณฑ์ทานกัณฑ์ ๒๐๙ คาถา
กัณฑ์ที่ ๔ กัณฑ์วนปเวศน์ ๕๗ คาถา
กัณฑ์ที่ ๕ กัณฑ์ชูชก ๗๙ คาถา
กัณฑ์ที่ ๖ กัณฑ์จุลพน ๓๕ คาถา
กัณฑ์ที่ ๗ กัณฑ์มหาพน ๘๐ คาถา
กัณฑ์ที่ ๘ กัณฑ์กุมาร ๑๐๑ คาถา
กัณฑ์ที่ ๙ กัณฑ์มัทรี ๙๐ คาถา
กัณฑ์ที่ ๑๐ กัณฑ์สักกบรรพ ๔๓ คาถา
กัณฑ์ที่ ๑๑ กัณฑ์มหาราช ๖๙ คาถา
กัณฑ์ที่ ๑๒ กัณฑ์ฉกกษัตริย์ ๓๖ คาถา
กัณฑ์ที่ ๑๓ กัณฑ์นครกัณฑ์ ๔๘ คาถา

พิธีอัญเชิญพระธรรมสิงหบุราจารย์ ประดิษฐาน ณ พระเจดีย์ฯ
2025-01-25

ตักบาตรเทโวฯ ข้าวสารอาหารแห้ง เนื่องในเทศกาลออกพรรษา
2025-10-08 06:00 - 08:00 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
🌼 ขอเรียนเชิญท่านสาธุชนทุกท่าน ร่วมบุญตักบาตรเทโว ข้าวสารอาหารแห้ง ณ วัดอัมพวัน เนื่องในวันออกพรรษา เริ่มตั้งแต่เวลา ๐๖.๐๐ น. เป็นต้นไป
🍁ตักบาตรเทโว หมายถึงการทำบุญตักบาตร ปรารภเหตุที่พระพุทธเจ้าเสด็จลงจากเทวโลก ในวันมหาปวารณา (วันขึ้น 15 ค่ำ เดือน 11)
🍁ความเดิมมีว่า ในพรรษาที่ 7 นับแต่วันตรัสรู้ พระพุทธเจ้าเสด็จไปจำพรรษาอยู่บนสวรรค์ชั้นดาวดึงส์เพื่อเทศน์โปรดพระพุทธมารดา ที่ได้กำเนิดเป็นเทพบุตรอยู่ในชั้นดุสิต (สวรรค์ชั้นที่ 4) โดยลงมาฟังธรรมที่ชั้นดาวดึงส์ (สวรรค์ชั้นที่ 2) จนบรรลุโสดาปัตติผล (สาเหตุที่พระศาสดาไม่เสด็จไปแสดงธรรมในชั้นดุสิต เพราะเทวดาที่อยู่ในชั้นดาวดึงส์ไม่สามารถขึ้นไปในชั้นดุสิตได้ ด้วยศักดานุภาพที่น้อยกว่า เพื่อให้โอกาสฟังธรรมแก่เทวดาเหล่านั้น)

กฐินวัดอัมพวัน
2025-10-12 12:30 - 15:00 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand

สวดมนต์ข้ามปี
2025-12-31 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
ในวันสุดท้ายของปี วัดอัพมวันได้จัดกิจกรรม สวดมนต์สร้างบารมีให้กับตัวเอง โดยในวันที่ 31 ธันวาคมของทุกๆ ปี จะเริ่มกิจกรรมตั้งแต่ช่วงบ่ายประมาณ 15.00 น. จะมีคณะพระภิกษุนำญาติโยมสาธุชนเจิรญพุทธมนต์ในบทเมตตาใหญ่ ถือเป็นพิธีในช่วงต้นของการเจริญพุทธมนต์ข้ามปี..
ทางวัดอัมพวันได้จัดกิจกรรมตั้งแต่ช่วงบ่าย มีการเจริญพุทธมนต์บทเมตตาใหญ่ ช่วงเย็นสวดมนต์ทำวัตร และช่วงค่ำมีการขอขมาพระรัตรตรัย สิ่งศักดิ์สิทธิ์และอื่นๆ ถวายปัจจัยชำระหนี้สงฆ์ ถวายสังฆทาน ร่วมสมทบทุนเข้ากองทุนพระธรรมสิงหบุราจารย์ และเจริญพุทธมนต์บทธัมจักรฯ จนถึงการชยันโตในเวลา ๐๐.๐๐ น. และปิดด้วยการสวดมนต์ทำวัตรเช้า

วันทำบุญแผ่นดิน
2026-01-14 | วัดอัมพวัน, วัดอัมพวัน, พรหมบุรี, สิงห์บุรี, 16160, Thailand
สรรพสิ่งย่อมต้องการแผ่นดินเป็นที่รองรับ นอกจากบิดามารดา ที่ให้กำเนิดแก่เราซึ่งเป็นผู้มีพระคุณยิ่งแล้ว เรายังมีครูบาอาจารย์ เพื่อนพ้องอีกมากมาย ที่ช่วยให้เราเติบโตเป็นคนดีมีคุณภาพ และมีความสุข ตลอดจนแผ่นดินสำหรับเป็นที่เกิด ที่อยู่อาศัย อยู่กินเจริญเติบโต ขับถ่ายของเสียและที่ตาย หากเราไร้ซึ่งแผ่นดินแล้วเราจะดำรงชีวิตอยู่อย่างยากเย็น พระแม่ธรณีและผืนแผ่นดินที่เราเกิด จึงเป็นแผ่นดินแม่ผู้มีพระคุณแก่ตัวเราเป็นอย่างยิ่ง พระเดชพระคุณหลวงพ่อเห็นความสำคัญในข้อนี้ ทั้งสมัยก่อน ๗๐๐ กว่าปีที่แล้ว สมัยกรุงศรีสัชนาลัยเป็นเมืองหลวง ต่อมาพระร่วงต้องการจะย้ายเมืองมาที่สุโขทัย เมืองเก่ามันคับแคบ จึงทำบุญแผ่นดินก่อนที่จะสร้างเมืองเสียก่อน ซึ่งตรงกับวันที่ ๑๔ มกราคม พระเดชพระคุณหลวงพ่อจึงยึดเอาวันที่ ๑๔ มกราคมของทุกปี จัดงานทำบุญอุทิศให้ แม่พระธรณี แม่ศรีโพสพ แม่นพดารา จะได้อยู่เย็นเป็นสุข..
ถึงแม้พระเดชพระคุณหลวงพ่อจะละสังขารไปแล้ว แต่ทางวัดอัมพวัน โดยท่านพระครูปลัดสิทธิวรวัฒน์ เจ้าอาวาสวัดอัมพวัน จ.สิงห์บุรี ก็ยังคงได้รักษาแนวทางการปฏิบัติตามที่พระเดชพระคุณหลวงพ่อที่ได้วางไว้
หมายเหตุ..ท่านสามารถนำดินที่บ้านมาเข้าร่วมพิธี และนำกลับไปเพื่อความเป็นสิริมงคล เปรียบได้กับเราได้ทำบุญในที่ดินขอบเรา โดยนำดินจากบ้านตัวท่านเพียงเล็กน้อยเขียนชื่อ-นามสกุล และเบอร์ติดต่อ เมื่อเสร็จพิธีก็นำกลับไปบูชาต่อที่บ้าน
ขออนุโมทนาบุญกับทุกท่าน

วันคล้ายวันมรณภาพครบรอบ ๑๐ ปี
2026-01-25
ขอเรียนเชิญท่านสาธุชนทุกๆ ท่าน และศิษยานุศิษย์ในพระเดชพระคุณพระธรรมสิงหบุราจารย์(หลวงพ่อจรัญ ฐิตธมฺโม) ร่วมงานพิธีบำเพ็ญกุศลครบรอบ ๙ ปี กับการจากไปของพระเดชพระคุณหลวงพ่อ เพื่อแสดงความนอบน้อมกตัญญู ระลึกถึงความดีและพระคุณที่พระเดชพระคุณหลวงพ่อได้มีแต่เราท่านทั้งหลาย..
ร่วมกันประชาสัมพันธ์เพื่อมาร่วมงานด้วยความพร้อมเพียงและแสดงออกซึงความกตัญญูกตเวฑิตา ถวายเป็นกุศลแด่หลวงพ่อของเรา
